इस पूरे मामले में मीडिया का रवैया भी एनजीओ की नाराजगी का एक कारण है। जो बगैर मामले की जांच किए और दूसरे पक्ष से उसकी प्रतिक्रिया लिए खबरें चलाने लगा। गौरतलब है कि इस रेड के दौरान शराब की एक खाली बोतल मिल गयी थी और फिर उसी को लेकर इस तरह से पेश किया जाने लगा जैसे पूरे एनजीओ में नशे का बड़े स्तर पर इस्तेमाल हो रहा हो। जबकि एनजीओ का कहना है कि बच्चों के किसी प्रोजेक्ट में एक बोतल की जरूरत थी। जिस मकसद से उसे लाया गया था और फिर अच्छी दिखने पर किसी बच्चे ने उसको रख ली थी। लेकिन अब उसी को इस रूप में पेश किया जा रहा है जैसे बड़े स्तर पर बच्चे शराबखोरी कर रहे हों।